title: 2013 m. gruodžio 9 d. Komisijos įgyvendinimo reglamentas (ES) Nr. 1278/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
10.12.2013

               LT

               Europos Sąjungos oficialusis leidinys

               L 329/13

         KOMISIJOS ĮGYVENDINIMO REGLAMENTAS (ES) Nr. 1278/2013
   2013 m. gruodžio 9 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 9 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  45,1

                  MA

                  81,4

                  TN

                  86,4

                  TR

                  84,7

                  ZZ

                  74,4

                  0707 00 05

                  AL

                  59,9

                  MA

                  127,8

                  TR

                  122,5

                  ZZ

                  103,4

                  0709 93 10

                  MA

                  153,0

                  TR

                  161,8

                  ZZ

                  157,4

                  0805 10 20

                  AR

                  30,4

                  AU

                  88,3

                  MA

                  36,7

                  TR

                  61,1

                  UY

                  36,0

                  ZA

                  55,2

                  ZW

                  19,7

                  ZZ

                  46,8

                  0805 20 10

                  AU

                  135,6

                  MA

                  58,6

                  ZZ

                  97,1

                  0805 20 30, 0805 20 50, 0805 20 70, 0805 20 90

                  TR

                  66,3

                  ZZ

                  66,3

                  0805 50 10

                  TR

                  70,1

                  ZZ

                  70,1

                  0808 10 80

                  BA

                  42,7

                  MK

                  36,9

                  NZ

                  160,5

                  US

                  165,4

                  ZA

                  199,9

                  ZZ

                  121,1

                  0808 30 90

                  TR

                  130,9

                  US

                  211,2

                  ZZ

                  171,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2012 m. gegužės 7 d. Komisijos įgyvendinimo reglamentas (ES) Nr. 390/2012, kuriuo iš dalies keičiamas Reglamentas (EB) Nr. 318/2007, nustatantis gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas  Tekstas svarbus EEE

text:
8.5.2012

               LT

               Europos Sąjungos oficialusis leidinys

               L 121/18

         KOMISIJOS ĮGYVENDINIMO REGLAMENTAS (ES) Nr. 390/2012
   2012 m. gegužės 7 d.
   kuriuo iš dalies keičiamas Reglamentas (EB) Nr. 318/2007, nustatantis gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   kadangi:

               (1)

               Komisijos reglamente (EB) Nr. 318/2007 (2) nustatyti gyvūnų sveikatos reikalavimai tam tikriems į Sąjungą importuojamiems paukščiams; vienas iš šių reikalavimų – į Sąjungą paukščiai gali būti importuojami tik tuo atveju, jei jie yra I priede nurodytų trečiųjų šalių arba jų dalių kilmės;

               (2)

               Filipinai paprašė Komisijos leisti iš savo teritorijos dalies importuoti į Sąjungą nelaisvėje išvestus paukščius, laikantis Reglamento (EB) Nr. 318/2007; Komisijos ekspertai surengė tikrinamąjį vizitą Filipinuose, kad įvertintų, ar šioje šalyje laikomasi reikiamų tokiems paukščiams nustatytų gyvūnų sveikatos reikalavimų ir ar vykdoma kontrolė;

               (3)

               Filipinai pateikė tinkamas garantijas dėl atitikties Sąjungos taisyklėms, nustatytoms Reglamente (EB) Nr. 318/2007, kurių būtina laikytis iš šios šalies teritorijos dalies, t. y. iš Valstybės sostinės Manilos regiono į Sąjungą importuojant nelaisvėje išvestus paukščius. Todėl ši Filipinų teritorijos dalis turėtų būti įtraukta į sąrašą, pateiktą Reglamento (EB) Nr. 318/2007 I priede;

               (4)

               todėl Reglamentas (EB) Nr. 318/2007 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 318/2007 I priedas papildomas šiuo įrašu:

               „3.

               Filipinai; Valstybės sostinės Manilos regionas.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybės narėse.
      Priimta Briuselyje 2012 m. gegužės 7 d.

            Komisijos vardu

            Pirmininkas

         José Manuel BARROSO

      (1)  OL L 268, 1992 9 14, p. 54.

      (2)  OL L 84, 2007 3 24, p. 7.


title: 2017 m. kovo 16 d. Komisijos įgyvendinimo reglamentas (ES) 2017/461, kuriuo nustatomi techniniai įgyvendinimo standartai, susiję su bendromis procedūromis, formomis ir šablonais, naudotinais kompetentingoms institucijoms konsultuojantis, kaip nurodyta Europos Parlamento ir Tarybos direktyvos 2013/36/ES 24 straipsnyje, dėl siūlomo kredito įstaigų kvalifikuotojo akcijų paketo įsigijimo (Tekstas svarbus EEE. )

text:
17.3.2017

               LT

               Europos Sąjungos oficialusis leidinys

               L 72/57

         KOMISIJOS ĮGYVENDINIMO REGLAMENTAS (ES) 2017/461
   2017 m. kovo 16 d.
   kuriuo nustatomi techniniai įgyvendinimo standartai, susiję su bendromis procedūromis, formomis ir šablonais, naudotinais kompetentingoms institucijoms konsultuojantis, kaip nurodyta Europos Parlamento ir Tarybos direktyvos 2013/36/ES 24 straipsnyje, dėl siūlomo kredito įstaigų kvalifikuotojo akcijų paketo įsigijimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (1), visų pirma į jos 22 straipsnio 9 dalį,
   kadangi:

               (1)

               siekiant sudaryti sąlygas kompetentingoms institucijoms tiksliai įvertinti pranešimus apie siūlomą tiesioginį arba netiesioginį kredito įstaigų kvalifikuotojo akcijų paketo įsigijimą arba didinimą, kai siūlomas įsigyjantis asmuo yra prižiūrimas subjektas kitoje valstybėje narėje arba sektoriuje, tokio prižiūrimo subjekto patronuojančioji įmonė arba tokį prižiūrimą subjektą kontroliuojantis fizinis arba juridinis asmuo, derėtų nustatyti bendras procedūras, formas ir šablonus. Tokiais atvejais atitinkamos kompetentingos institucijos turėtų vienos su kitomis konsultuotis ir suteikti vienos kitoms prašomą informaciją ir bet kokią kitą esminę informaciją;

               (2)

               pagal Direktyvos 2013/36/ES 14 straipsnio 2 dalį tos direktyvos 24 straipsnyje nurodytas konsultavimosi procesas taip pat taikomas kredito įstaigos akcininkams ir nariams įvertinti siekiant išduoti leidimą pradėti kredito įstaigos veiklą. Todėl bendros procedūros, formos ir šablonai taip pat turėtų sudaryti galimybę atitinkamoms kompetentingoms institucijoms konsultuotis tarpusavyje, kai kvalifikuotąjį akcijų paketą turinčių akcininkų arba narių vertinimas yra atliekamas svarstant prašymą išduoti kredito įstaigos veiklos leidimą;

               (3)

               siekdamos palengvinti tarpusavio bendradarbiavimą ir užtikrinti veiksmingą keitimąsi informacija, kompetentingos institucijos turėtų paskirti specialius informacijos centrus konkrečiai Direktyvos 2013/36/ES 24 straipsnyje nurodyto konsultavimosi tikslais ir paskelbti tokią informaciją viešai savo svetainėse;

               (4)

               siekiant užtikrinti, kad kompetentingų institucijų bendradarbiavimas vyktų laiku ir veiksmingai, reikėtų nustatyti konsultavimosi procedūras, kurių trukmė būtų aiškiai apibrėžta;

               (5)

               tomis konsultavimosi procedūromis taip pat turėtų būti užtikrinta, kad kompetentingos institucijos bendradarbiautų ir siektų tobulinti konsultavimosi procesą, skatinant, kai reikia, keitimąsi grįžtamąja informacija apie gautos informacijos kokybę ir svarbą;

               (6)

               šis reglamentas grindžiamas Europos bankininkystės institucijos (EBI) Komisijai pateiktais techninių įgyvendinimo standartų projektais;

               (7)

               EBI surengė atviras viešas konsultacijas dėl techninių įgyvendinimo standartų projektų, kuriais pagrįstas šis reglamentas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (2) 37 straipsnį, pateikti savo nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nustatomos bendros procedūros, formos ir šablonai, naudotini šioms institucijoms konsultuojantis, kaip nurodyta Direktyvos 2013/36/ES 24 straipsnyje:

               a)

               esamos kredito įstaigos, kurios akcijų paketą siūloma įsigyti arba padidinti, kompetentingos institucijos arba kompetentingos institucijos, kuri yra atsakinga už leidimo pradėti kredito įstaigos veiklą išdavimą (prašančiosios institucijos);

               b)

               siūlomo įsigyjančio asmens, akcininko arba nario, kai toks siūlomas asmuo, akcininkas arba narys priklauso vienai iš Direktyvos 2013/36/ES 24 straipsnio 1 dalies a, b ir c punktuose nurodytų kategorijų, atitinkamos kompetentingos institucijos (institucijos, į kurią kreipiamasi).

         2 straipsnis
   Paskirtieji informacijos centrai
   Direktyvos 2013/36/ES 24 straipsnyje nurodyto konsultavimosi tikslais atitinkamos kompetentingos institucijos paskiria (vieno bendro specialaus departamento adreso ar pašto dėžutės adreso forma) informacijos centrus, skirtus pranešimams apie konsultacijas ir kitokiai informacijai perduoti pagal šį reglamentą ir užtikrina, kad šie informacijos centrai būtų viešai prieinami jų svetainėse.
   3 straipsnis
   Pranešimas apie konsultacijas
   1.   Gavusi Direktyvos 2013/36/ES 22 straipsnio 1 dalyje nurodytą pranešimą, prašančioji institucija kuo skubiau ir bet kokiu atveju ne vėliau kaip per 10 darbo dienų nuo tos direktyvos 22 straipsnio 2 dalies antroje pastraipoje nurodyto vertinimo laikotarpio pradžios išsiunčia pranešimą apie konsultacijas institucijai, į kurią kreipiamasi.
   2.   Kai Direktyvos 2013/36/ES 23 straipsnio 1 dalyje numatytas vertinimas yra atliekamas svarstant prašymą išduoti leidimą pradėti kredito įstaigos veiklą, prašančioji institucija kuo skubiau po tokio prašymo gavimo ir bet kokiu atveju ne vėliau kaip per 10 darbo dienų nuo Direktyvos 2013/36/ES 15 straipsnyje nurodytos išsamios informacijos gavimo išsiunčia pranešimą apie konsultacijas institucijai, į kurią kreipiamasi.
   3.   Prašančioji institucija 1 ir 2 dalyse nurodytus rašytinius pranešimus apie konsultacijas siunčia paštu, faksu arba saugiomis elektroninėmis priemonėmis ir adresuoja juos institucijos, į kurią kreipiamasi, paskirtajam informacijos centrui.
   4.   Prašančioji institucija 1 ir 2 dalyse nurodytus pranešimus apie konsultacijas siunčia užpildydama I priede pateiktą šabloną, kuriame nurodoma pagrindinė informacija apie siūlomą akcijų paketą ir su juo susijusi informacija, kurią prašančioji institucija prašo pateikti institucijos, į kurią kreipiamasi.
   4 straipsnis
   Pranešimo apie konsultacijas gavimo patvirtinimas
   Institucija, į kurią kreipiamasi, išsiunčia prašančiajai institucijai 3 straipsnyje nurodyto pranešimo apie konsultacijas gavimo patvirtinimą per dvi darbo dienas nuo jo gavimo.
   5 straipsnis
   Institucijos, į kurią kreipiamasi, atsakymas
   1.   Atsakymas į pranešimą apie konsultacijas parengiamas raštu, naudojant II priede nustatytą formatą, ir siunčiamas paštu, faksu arba saugiomis elektroninėmis priemonėmis. Jis adresuojamas 2 straipsnyje nurodytam prašančiosios institucijos paskirtajam informacijos centrui, jeigu prašančioji institucija nėra nurodžiusi kitaip.
   2.   Institucija, į kurią kreipiamasi, kuo skubiau, bet ne vėliau kaip per 20 darbo dienų po pranešimo apie konsultacijas gavimo, prašančiajai institucijai pateikia:

               a)

               visą pranešime apie konsultacijas prašytą atitinkamą informaciją kartu su bet kokia nuomone ar išlygomis dėl siūlomo įsigyjančio asmens planuojamo įsigijimo;

               b)

               visą esminę informaciją savo pačios iniciatyva.

         3.   Kai institucija, į kurią kreipiamasi, negali laikytis 2 dalyje nurodyto termino, ji nedelsdama informuoja prašančiąją instituciją apie pagrįstas tokio vėlavimo priežastis ir nurodo numatomą atsakymo datą. Institucija, į kurią kreipiamasi, savo iniciatyva arba prašančiosios institucijos prašymu reguliariai teikia grįžtamąją informaciją apie padarytą pažangą.
   4.   Kai esant pagrįstai būtinybei institucija, į kurią kreipiamasi, negali laiku pateikti visos prašomos informacijos, kad būtų laikomasi 2 dalyje nurodyto termino, ji:

               a)

               pateikia informaciją, kurią jau turi, iki 2 dalyje nustatyto termino, naudodama II priede nustatytą formatą;

               b)

               bet kokią trūkstamą informaciją pateikia iš karto, kai ją gauna, ir tokiu būdu, įskaitant žodžiu, kad būtų užtikrinta galimybė operatyviai imtis visų būtinų veiksmų.

         5.   Jei prašoma informacija pateikiama žodžiu pagal 4 dalies b punktą, vėliau ji patvirtinama raštu pagal 1 dalį, nebent susijusios kompetentingos institucijos susitartų kitaip.
   6 straipsnis
   Konsultacijų procedūros
   1.   Prašančioji institucija ir institucija, į kurią kreipiamasi, dėl pranešimo apie konsultacijas ir atsakymo bendrauja pasitelkdamos pačias tinkamiausias iš 3 straipsnio 3 dalyje ir 5 straipsnio 1 dalyje nurodytų priemonių, deramai atsižvelgdamos į konfidencialumo nuostatas, susirašinėjimo terminus, pateiktinos medžiagos apimtį ir prašančiosios institucijos galimybę tą informaciją gauti.
   2.   Institucijos, į kurią kreipiamasi, pateikta informacija, jos žiniomis, yra išsami, tiksli ir atnaujinta.
   3.   Gavusi pranešimą apie konsultacijas, institucija, į kurią kreipiamasi, laiku susisiekia su prašančiąja institucija, jeigu jai reikia kokio nors su prašoma informacija susijusio paaiškinimo.
   Prašančioji institucija savo ruožtu nedelsdama atsako, kai institucija, į kurią kreipiamasi, paprašo pateikti kokius nors paaiškinimus.
   4.   Jei prašomą informaciją turi kita tos pačios valstybės narės kaip institucijos, į kurią kreipiamasi, institucija, kuri nėra kompetentinga institucija Direktyvos 2013/36/ES 24 straipsnio tikslais, institucija, į kurią kreipiamasi, deda visas pastangas, kad greitai surinktų informaciją ir perduotų ją prašančiajai institucijai pagal 5 straipsnį.
   Jei prašomą informaciją turi kita kitos valstybės narės institucija arba kita tos pačios valstybės narės institucija, kuri yra kompetentinga institucija Direktyvos 2013/36/ES 24 straipsnio tikslais, institucija, į kurią kreipiamasi, nedelsdama apie tai informuoja prašančiąją instituciją.
   5.   Institucija, į kurią kreipiamasi, ir prašančioji institucija bendradarbiauja, kad pašalintų galimus su atsakymu į prašymą susijusius sunkumus.
   6.   Institucija, į kurią kreipiamasi, ir prašančioji institucija viena kitai teikia grįžtamąją informaciją apie vertinimo, dėl kurio buvo konsultuojamasi, išvadas ir atitinkamais atvejais apie informacijos arba kitos gautos pagalbos naudingumą ir apie kitas problemas, kurių kilo teikiant tokią pagalbą ar informaciją.
   7.   Jeigu vertinimo laikotarpiu atsiranda naujos informacijos arba poreikis gauti papildomos informacijos, prašančioji institucija ir institucija, į kurią kreipiamasi, užtikrina, kad būtų pasikeista visa esmine ir svarbia informacija. Šiam tikslui, kai tinka, galima naudoti I ir II prieduose pateiktus šablonus.
   8.   Konsultuodamosi kompetentingos institucijos naudoja Sąjungos valstybės narės oficialią kalbą, kuri yra paprastai naudojama tarptautiniam priežiūros institucijų bendradarbiavimui, ir apie tokį kalbos arba kalbų pasirinkimą paskelbia savo svetainėse. Valstybių narių, naudojančių bendrą oficialią kalbą arba tarpusavyje susitarusių naudoti kitą oficialią Sąjungos valstybės narės kalbą, kompetentingos institucijos gali naudoti tą kalbą.
   7 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 16 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 338.

      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

      I PRIEDAS

         Pranešimo apie konsultacijas šablonas

            [Komisijos įgyvendinimo reglamento (ES) 2017/461 3 straipsnis]

      Data …
      SIUNTĖJAS:
      Valstybė narė:
      Prašančioji institucija:
      Adresas:
      (Paskirtojo informacijos centro kontaktiniai duomenys)
      Telefonas:
      E. paštas:
      Nuorodos numeris:
      GAVĖJAS:
      Valstybė narė:
      Institucija, į kurią kreipiamasi:
      Adresas:
      (Paskirtojo informacijos centro kontaktiniai duomenys)
      Telefonas:
      E. paštas:
      Gerb. pone / ponia,
      pagal Komisijos įgyvendinimo reglamento (ES) 2017/461 (1) 3 straipsnį siunčiamas pranešimas apie konsultacijas dėl toliau nurodomų klausimų.
      Prašom atkreipti dėmesį į tai, kad vertinimo procedūra bus užbaigta [įrašyti datą] (2). Todėl būtume dėkingi, jei galėtumėte pateikti prašomą informaciją ir visą kitą esminę informaciją, taip pat bet kokią nuomonę ar išlygas dėl siūlomo akcijų paketo, per 20 darbo dienų nuo šio laiško gavimo arba, jei tai neįmanoma, nurodyti, kada, jūsų nuomone, galėsite suteikti prašomą pagalbą.
      Šiam pranešimui apie konsultacijas, jūsų atsakymui ir jų tvarkymui taikoma Europos Parlamento ir Tarybos direktyva 95/46/EB (3).

         Informacija apie siūlomą akcijų paketą

      Siūlomo (-ų) įsigyjančio (-ių) asmens (-ų), akcininko (-ų) ar nario (-ių) tapatybė (-s):
      …
      …
      …

         [Fizinių asmenų atveju prašome nurodyti asmeninę informaciją, įskaitant vardą ir pavardę, gimimo datą ir vietą, asmens kodą (jei yra) ir adresą. Juridinių asmenų atveju prašome nurodyti registruotą pavadinimą, pagrindinės buveinės registracijos adresą, pašto adresą (jei skiriasi) ir nacionalinį įmonės kodą (jei yra)]

      Atitinkamo (-ų) reguliuojamo (-ų) subjekto (-ų) institucijos, į kurią kreipiamasi, valstybėje narėje pavadinimas ir jo (jų) ryšys su siūlomu įsigyjančiu asmeniu, akcininku ar nariu:
      …
      …
      …

         [Kai siūlomas įsigyjantis asmuo, akcininkas ar narys yra reguliuojamas subjektas, kaip nurodyta Direktyvos 2013/36/ES 24 straipsnio 1 dalies a punkte, pakanka nurodyti siūlomo įsigyjančio asmens, akcininko ar nario pavadinimą. Kai siūlomas įsigyjantis asmuo, akcininkas ar narys priskiriamas vienai iš kategorijų, nurodytų Direktyvos 2013/36/ES 24 straipsnio 1 dalies b arba c punkte, taip pat reikia paaiškinti siūlomo įsigyjančio asmens, akcininko arba nario ryšį su atitinkamu reguliuojamu subjektu, įsteigtu institucijos, į kurią kreipiamasi, valstybėje narėje]

      Tikslinės įmonės ar įstaigos, kuriai prašoma suteikti leidimą, identifikavimo duomenys:
      …
      …
      …

         Prašome įrašyti registruotą pavadinimą, pagrindinės buveinės registracijos adresą, pašto adresą (jei skiriasi) ir nacionalinį įmonės kodą (jei yra)]

      Siūlomo įsigyjančio asmens, akcininko arba nario tiesiogiai arba netiesiogiai šiuo metu valdomo ir ketinamo įsigyti tikslinės įmonės ar įstaigos, kuriai prašoma suteikti leidimą, akcijų paketo dydis:
      …
      …
      …

         [Prašome įrašyti informaciją apie tikslinės įmonės ar įstaigos, kuriai prašoma suteikti leidimą, akcijas, kurias turi ar svarsto galimybę turėti siūlomas įsigyjantis asmuo, akcininkas ar narys (jei aktualu, prieš siūlomą įsigijimą ir po jo), įskaitant: i) įmonės akcijų, paprastųjų ir kitokių, kurias turi ar ketina įsigyti siūlomas įsigyjantis asmuo, akcininkas ar narys, skaičių ir rūšį (jei aktualu, prieš siūlomą įsigijimą ir po jo), kartu su nominaliąja tokių akcijų verte, ii) bendro įmonės kapitalo dalį, kurią sudaro akcijos, kurias turi ar ketina įsigyti siūlomas įsigyjantis asmuo, akcininkas ar narys (jei aktualu, prieš siūlomą įsigijimą ir po jo) ir iii) visų įmonės balsavimo teisių dalį, kurią sudaro akcijos, kurias turi ar svarsto galimybę turėti siūlomas įsigyjantis asmuo, akcininkas ar narys (jei aktualu, prieš siūlomą įsigijimą ir po jo), jei ji skiriasi nuo įmonės kapitalo dalies. Netiesioginio įsigijimo atveju tokia informacija pateikiama mutatis mutandis.]

      Visų kitų dalyvaujančių institucijų duomenys:
      …
      …
      …

         [Nurodyti, ar prašančioji institucija dėl šio prašymo dalyko kreipėsi arba kreipsis į kurią nors kitą institucijos, į kurią kreipiamasi, valstybės narės valdžios instituciją arba kitą valdžios instituciją, kuri, prašančiosios institucijos žiniomis, yra suinteresuota prašymo dalyku.]

      [Prašančiosios institucijos pateikta papildoma informacija (jei tokia buvo pateikta):
      …
      …
      …
      …]

         Prašomos pagalbos rūšis

      Konkreti prašoma informacija:
      …
      …
      …
      …

         [Prašome pateikti išsamų konkrečios prašomos informacijos aprašymą, įskaitant visus prašomus susijusius dokumentus. Tokia informacija apima:

                  —

                     kai yra, siūlomo įsigyjančio asmens, akcininko ar nario arba atitinkamo reguliuojamo subjekto atitinkamų pareigūnų tinkamumo (kompetencijos ir tinkamumo vykdyti veiklą prasme) naujausio įvertinimo rezultatus,

                  —

                     kai yra, siūlomo įsigyjančio asmens, akcininko ar nario arba atitinkamo reguliuojamo subjekto finansinio patikimumo naujausio įvertinimo rezultatus, kartu su susijusiomis viešojo arba išorinio audito ataskaitomis,

                  —

                     kai yra, institucijos, į kurią kreipiamasi, atlikto siūlomo įsigyjančio asmens, akcininko ar nario arba atitinkamo reguliuojamo subjekto valdymo struktūros kokybės, taip pat administracinių ir apskaitos procedūrų, vidaus kontrolės sistemų, įmonės valdymo, grupės struktūros ir pan. naujausio įvertinimo rezultatus,

                  —

                     ar yra priežasčių įtarti, kad siūlomas įsigijimas arba dalyvavimas yra susijęs su vykdomu arba bandytu vykdyti pinigų plovimu arba terorizmo finansavimu,

         ir bet kokią kitą konkrečią informaciją, kurios prašo prašančioji institucija.]

         Pagarbiai

            [parašas]

         (1)  2017 m. kovo 16 d. Komisijos įgyvendinimo reglamentas (ES) 2017/461, kuriuo nustatomi techniniai įgyvendinimo standartai, susiję su bendromis procedūromis, formomis ir šablonais, naudotinais kompetentingoms institucijoms konsultuojantis, kaip nurodyta Europos Parlamento ir Tarybos direktyvos 2013/36/ES 24 straipsnyje, dėl siūlomo kredito įstaigų kvalifikuotojo akcijų paketo įsigijimo (OL L 72, 2017 3 17, p. 57).

         (2)  Pagal Direktyvos 2013/36/ES 22 straipsnio 2 dalies antrą pastraipą arba, priklausomai nuo situacijos, tos direktyvos 15 straipsnį.

         (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

      II PRIEDAS

         Institucijos, į kurią kreipiamasi, atsakymo šablonas

            [Komisijos įgyvendinimo reglamento (ES) 2017/461 5 straipsnis]

      Data …

         Bendra informacija

      SIUNTĖJAS:
      Valstybė narė:
      Institucija, į kurią kreipiamasi:
      Adresas:
      (Paskirtojo informacijos centro kontaktiniai duomenys)
      Telefonas:
      E. paštas:
      Institucijos, į kurią kreipiamasi, nuorodos numeris:
      GAVĖJAS:
      Valstybė narė:
      Prašančioji institucija:
      Adresas:
      (Paskirto informacijos centro kontaktiniai duomenys)
      Telefonas:
      E. paštas:
      Prašančiosios institucijos nuorodos numeris:
      Gerb. pone / ponia,
      pagal Komisijos įgyvendinimo reglamento (ES) 2017/461 (1) 5 straipsnį išnagrinėjome jūsų [mmmm mm dd] pranešimą apie konsultacijas, kurio nuorodos numeris pateiktas pirmiau.
      Šiam atsakymui taikoma Europos Parlamento ir Tarybos direktyva 95/46/EB (2).
      Atitinkamais atvejais prašome paaiškinti savo abejones dėl konkrečios prašomos informacijos arba kito šio vertinimo aspekto:
      …
      …
      …
      Prašome išdėstyti prašomą informaciją čia arba pateikti nuorodą į atitinkamus priedus, kuriuose ta informacija pateikta.
      …
      …
      …
      Jei institucija, į kurią kreipiamasi, norėtų pateikti kokios nors kitos esminės ar kitokios informacijos, pateikite ją čia arba paaiškinkite, kaip ją pateiksite, arba pateikite nuorodą į atitinkamus priedus su ta informacija:
      …
      …
      …

         [Prašome pateikti visą esminę informaciją, pavyzdžiui, nurodyti grupės struktūrą arba paskutinį siūlomo įsigyjančio asmens arba atitinkamo reguliuojamo subjekto finansinio patikimumo įvertinimą.]

      Jei turite kokią nors nuomonę ar išlygų dėl siūlomo įsigijimo, prašome pateikti jas čia:
      …
      …
      …
      Jei rengiant šį atsakymą kokios nors prašomos informacijos negalima gauti, o laukti tokios informacijos reikštų nepateikti atsakymo per nustatytą terminą, prašome čia nurodyti tokią informaciją ir datą, kada tikimasi ją pateikti:
      …
      …
      …

         Pagarbiai

            [parašas]

         (1)  2017 m. kovo 16 d. Komisijos įgyvendinimo reglamentas (ES) 2017/461, kuriuo nustatomi techniniai įgyvendinimo standartai, susiję su kompetentingų institucijų konsultavimosi proceso, nurodyto Europos Parlamento ir Tarybos direktyvos 2013/36/ES 24 straipsnyje, bendromis formomis, šablonais ir procedūromis (OL L 72, 2017 3 17, p. 57).

         (2)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).


title: 2017 m. kovo 3 d. Komisijos įgyvendinimo reglamentas (ES) 2017/379, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.3.2017

               LT

               Europos Sąjungos oficialusis leidinys

               L 58/27

         KOMISIJOS ĮGYVENDINIMO REGLAMENTAS (ES) 2017/379
   2017 m. kovo 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 3 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  235,2

                  IL

                  243,7

                  MA

                  92,8

                  TR

                  90,4

                  ZZ

                  165,5

                  0707 00 05

                  MA

                  64,3

                  TR

                  181,6

                  ZZ

                  123,0

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  54,0

                  TR

                  151,7

                  ZZ

                  102,9

                  0805 10 22 , 0805 10 24 , 0805 10 28

                  EG

                  45,1

                  IL

                  64,7

                  MA

                  48,6

                  TN

                  56,4

                  TR

                  73,1

                  ZZ

                  57,6

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  202,2

                  CN

                  107,3

                  ZA

                  122,4

                  ZZ

                  144,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. sausio 10 d. Komisijos įgyvendinimo reglamentas (ES) Nr. 17/2014, kuriuo nustatoma standartinė pranešimo apie kovos su sukčiavimu PVM greitojo reagavimo mechanizmo specialią priemonę forma

text:
2014 1 11

                  LT

                  Europos Sąjungos oficialusis leidinys

                  L 8/13

         KOMISIJOS ĮGYVENDINIMO REGLAMENTAS (ES) Nr. 17/2014
         2014 m. sausio 10 d.
         kuriuo nustatoma standartinė pranešimo apie kovos su sukčiavimu PVM greitojo reagavimo mechanizmo specialią priemonę forma
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 199b straipsnio 4 dalį,
         kadangi:

                     (1)

                     Direktyvoje 2006/112/EB, iš dalies pakeistoje Tarybos direktyva 2013/42/ES (2), nustatytas kovos su sukčiavimu pridėtinės vertės mokesčiu (PVM) greitojo reagavimo mechanizmas;

                     (2)

                     greituoju reagavimo mechanizmu valstybėms narėms suteikta galimybė pranešti apie priimtą specialią priemonę, kuria nukrypstama nuo Direktyvoje 2006/112/EB numatytos bendrosios taisyklės dėl PVM privalančio mokėti asmens. Ta priemonė – tai atvirkštinio apmokestinimo PVM taikymas siekiant kovoti su staigiu ir stambaus masto sukčiavimu, dėl kurio gali būti patirta didelių ir nepataisomų finansinių nuostolių;

                     (3)

                     kad būtų lengviau apdoroti pranešimus apie specialias greitojo reagavimo mechanizmo priemones, reikėtų priimti standartinę pranešimo formą – aprašyti, kokią informaciją turi pateikti pranešančioji valstybė narė, ir nustatyti tos informacijos pateikimo struktūrą;

                     (4)

                     siekiant sutrumpinti ir supaprastinti pranešimo procedūrą, tokios formos Komisijai turėtų būti teikiamos elektroniniu būdu;

                     (5)

                     šiame reglamente numatytos priemonės atitinka Administracinio bendradarbiavimo nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Valstybės narės pranešimus apie priimtą specialią greitojo reagavimo mechanizmo priemonę, numatytą Direktyvos 2006/112/EB 199b straipsnyje, Komisijai teikia naudodamos šio reglamento priede nustatytą standartinę formą.

               2.   1 dalyje nurodyti pranešimai teikiami elektroniniu būdu specialiu e. pašto adresu, Komisijos nurodytu Administracinio bendradarbiavimo nuolatiniam komitetui.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2014 m. sausio 10 d.

                  Komisijos vardu

                  Pirmininkas

               José Manuel BARROSO

            (1)  OL L 347, 2006 12 11, p. 1.

            (2)  2013 m. liepos 22 d. Tarybos direktyva 2013/42/ES, kuria iš dalies keičiama Direktyva 2006/112/EB dėl pridėtinės vertės mokesčio bendros sistemos, kiek tai susiję su kovos su sukčiavimu pridėtinės vertės mokesčiu Greitojo reagavimo mechanizmu (OL L 201, 2013 7 26, p. 1).

            PRIEDAS

            Tekstas paveikslėlio

               Greitojo reagavimo mechanizmas (GRM) (1)
               PRANEŠIMO FORMA
               1. Pranešančioji valstybė narė
               Valstybės narės pavadinimas:
               2. Sektorius (-iai), kuriam (-iems) bus taikoma priemonė
               Sektorius (-iai):
               Prekių ar paslaugų, kurioms bus taikoma speciali GRM priemonė, apie kurią pranešama, aprašymas (2):
               3. Sektoriuje (-iuose), apie kurį (-iuos) pranešama, jau nustatyti sukčiavimo PVM atvejai (jei sektorių daugiau negu vienas, pateikite atskirus atsakymus apie kiekvieną iš tų sektorių)
               Sukčiavimo rūšies ir ypatybių aprašymas (įskaitant (apytikrį) asmenų, įtariamų taip sukčiaujant, skaičių) (3):
               Diena, kurią (arba laikotarpis, per kurį) buvo nustatytas pirmas sukčiavimo šiame sektoriuje atvejis (3):
               Per praėjusius tris mėnesius patirti faktiniai arba apytikriai PVM nuostoliai (mln. EUR arba pavertus į mln. EUR) (3):
               Per paskutinius kalendorinius metus patirti faktiniai arba apytikriai PVM nuostoliai (mln. EUR arba pavertus į mln. EUR) (3):
               Per metus, einančius prieš paskutinius kalendorinius metus, patirti faktiniai arba apytikriai PVM nuostoliai (mln. EUR arba pavertus į mln. EUR) (3):
               Naujausi turimi duomenys apie bendrą metinę grynąją šalies PVM įplaukų sumą:
               4. Numatoma būsima sukčiavimo sektoriuje (-iuose), apie kurį (-iuos) pranešama, raida (jei sektorių daugiau negu vienas, pateikite atskirus atsakymus apie kiekvieną iš tų sektorių)
               Sukčiavimo rizikos rūšies ir ypatybių aprašymas:
               Valstybės narės numatoma sukčiavimo raida ir bet kokie galimi tokią išvadą pagrindžiantys įrodymai:
               Potencialių metinių nuostolių įvertis (mln. EUR arba pavertus į mln. EUR):
               (1) Žr. Direktyvos 2006/112/EB 199b straipsnį.
               (2) Priemonė gali būti taikoma Kombinuotojoje nomenklatūroje suklasifikuotoms prekėms.
               (3) Jei PVM nuostolių dar nepatirta, šį laukelį palikite tuščią. Informacija apie būsimą raidą pateikiama 4 langelyje.

            Tekstas paveikslėlio

               5. Trumpas skubos paaiškinimas (pvz., priežastys, dėl kurių kovai su aprašytu sukčiavimu ar sukčiavimo rizika negali būti naudojamos kitos priemonės: įprastinės kovos su sukčiavimu priemonės, Direktyvos 2006/112/EB 395 straipsnyje numatytas nukrypimas, apie kurį nereikia pranešti pagal tos direktyvos 199b straipsnį, kitos teisėkūros iniciatyvos ir kt.)
               6. Jei taikytina, trumpai aprašykite numatomas papildomas priemones
               7. Kitos pastabos ar informacija
               8. Valstybės narės vardu apie specialią GRM priemonę pranešantis asmuo
               Pranešimą pasirašiusio asmens vardas ir pavardė:
               Pranešimą pasirašiusio asmens pareigos:
               Parašas:
               Data (1):
               (1) Šio reglamento 1 straipsnio 2 dalyje nurodyto elektroninio pranešimo pateikimo data.


title: 2011 m. birželio 21 d. Komisijos įgyvendinimo reglamentas (ES) Nr. 600/2011, kuriuo nustatomas paskirstymo koeficientas 2011 m. birželio 1 – 7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas

text:
22.6.2011

               LT

               Europos Sąjungos oficialusis leidinys

               L 162/10

         KOMISIJOS ĮGYVENDINIMO REGLAMENTAS (ES) Nr. 600/2011
   2011 m. birželio 21 d.
   kuriuo nustatomas paskirstymo koeficientas 2011 m. birželio 1–7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 2009 m. rugsėjo 25 d. Komisijos reglamentą (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (3), ypač į jo 5 straipsnio 2 dalį,
   kadangi:

               (1)

               Pagal Reglamentą (EB) Nr. 891/2009 kompetentingoms institucijoms 2011 m. birželio 1–7 d. pateiktose importo licencijos paraiškose nurodytas kiekis viršijo pagal eilės numerį 09.4320 skirtą kiekį.

               (2)

               Šiomis aplinkybėmis pagal Reglamentą (EB) Nr. 1301/2006 turėtų būti nustatytas paskirstymo koeficientas dėl licencijos paraiškų, išduotinų pagal eilės numerį 09.4320. Paraiškų pagal tą eilės numerį teikimas turėtų būti sustabdytas iki prekybos metų pabaigos, vadovaujantis Reglamentu (EB) Nr. 891/2009,

         PRIĖMĖ ŠĮ REGLAMENTĄ:
   1 straipsnis
   1.   Kiekiai, dėl kurių 2011 m. birželio 1–7 d. pagal Reglamentą (EB) Nr. 891/2009 pateiktos importo licencijos paraiškos, dauginami iš šio reglamento priede nurodytų paskirstymo koeficientų.
   2.   Licencijų paraiškų, atitinkančių priede nurodytus eilės numerius, teikimas sustabdomas iki 2010/11 prekybos metų pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. birželio 21 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 254, 2009 9 26, p. 82.

      PRIEDAS
      „CXL lengvatinis cukrus“

         2010-2011 prekybos metai

         2011 6 1–2011 6 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4317

                  Australija

                  —

                  Sustabdytas

                  09.4318

                  Brazilija

                  —

                  Sustabdytas

                  09.4319

                  Kuba

                  —

                  Sustabdytas

                  09.4320

                  Kitos trečiosios šalys

                  25,0026

                  Sustabdytas

                  09.4321

                  Indija

                  —

                  Sustabdytas

                              —

                              Netaikoma: licencijos paraiškų Komisijai nepateikta.

      „Balkanų cukrus“

         2010-2011 prekybos metai

         2011 6 1–2011 6 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4324

                  Albanija

                  —

                  09.4325

                  Bosnija ir Hercegovina

                  —

                  09.4326

                  Serbija

                      (1)

                  09.4327

                  Buvusioji Jugoslavijos Respublika Makedonija

                  —

                  09.4328

                  Kroatija

                      (1)

                              —

                              Netaikoma: licencijos paraiškų Komisijai nepateikta.

         Susidarius ypatingoms sąlygoms importuojamas cukrus ir pramoninis importuojamas cukrus

         2010-2011 prekybos metai

         2011 6 1–2011 6 7 pateiktos paraiškos

                  Eilės Nr.

                  Rūšis

                  Paskirstymo koeficientas
                  (%)

                  Tolimesnis paraiškų teikimas

                  09.4380

                  Susidarius ypatingoms sąlygoms

                  —

                  Sustabdytas

                  09.4390

                  Pramoninis

                  —

                              —

                              Netaikoma: licencijos paraiškų Komisijai nepateikta.

         (1)  Netaikoma: paraiškose nurodytas kiekis skirto kiekio neviršija ir suteikiamas visas.


title: 2014 m. balandžio 2 d. Komisijos įgyvendinimo reglamentas (ES) Nr. 383/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Beurre de Bresse (SKVN)]

text:
15.4.2014

                  LT

                  Europos Sąjungos oficialusis leidinys

                  L 111/40

         KOMISIJOS ĮGYVENDINIMO REGLAMENTAS (ES) Nr. 383/2014
         2014 m. balandžio 2 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Beurre de Bresse (SKVN)]
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Beurre de Bresse“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Beurre de Bresse“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Šio reglamento priede nurodytas pavadinimas įregistruojamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2014 m. balandžio 2 d.

                  Komisijos vardu

                  Pirmininko pavedimu

               Dacian CIOLOȘ

                  Komisijos narys

            (1)  OL L 343, 2012 12 14, p. 1.

            (2)  OL C 335, 2013 11 16, p. 22.

            PRIEDAS
            Sutarties I priede išvardyti žmonėms vartoti skirti žemės ūkio produktai:

               1.5 klasė. Aliejus ir riebalai (sviestas, margarinas, aliejus ir kt.)

            PRANCŪZIJA

               Beurre de Bresse (SKVN)


title: 2017 m. vasario 3 d. Komisijos įgyvendinimo reglamentas (ES) 2017/194 dėl leidimo naudoti Lactobacillus diolivorans DSM 32074 preparatą kaip visų rūšių gyvūnų pašarų priedą (Tekstas svarbus EEE. )

text:
4.2.2017

                  LT

                  Europos Sąjungos oficialusis leidinys

                  L 31/18

            KOMISIJOS ĮGYVENDINIMO REGLAMENTAS (ES) 2017/194
      2017 m. vasario 3 d.
      dėl leidimo naudoti Lactobacillus diolivorans DSM 32074 preparatą kaip visų rūšių gyvūnų pašarų priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti Lactobacillus diolivorans DSM 32074 preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti Lactobacillus diolivorans DSM 32074 kaip visų rūšių gyvūnų pašarų priedą, skirtiną prie priedų kategorijos „technologiniai priedai“;

                  (4)

                  Europos maisto saugos tarnyba (toliau – Tarnyba) 2016 m. liepos 12 d. nuomonėje (2) padarė išvadą, kad siūlomomis naudojimo sąlygomis Lactobacillus diolivorans DSM 32074 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tačiau priedas turėtų būti laikomas galimai kvėpavimo takus jautrinančia medžiaga. Tarnyba taip pat padarė išvadą, kad susijęs preparatas gali padėti pagerinti iš lengvai, vidutiniškai ir sunkiai silosuojamų žaliavų gaminamo siloso gamybą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  atlikus Lactobacillus diolivorans DSM 32074 preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. vasario 3 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2016; 14(9):4556.

         PRIEDAS

                     Priedo identifikavimo numeris

                     Priedas

                     Cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Priedo KSV/kg šviežios medžiagos

                        Technologiniai priedai: siloso priedai

                     1k20752

                        Lactobacillus diolivorans

                     DSM 32074

                        Priedo sudėtis

                        Lactobacillus diolivorans DSM 32074 preparatas, kurio sudėtyje yra ne mažiau kaip 3 × 1011 KSV/g priedo.

                        Veikliosios medžiagos apibūdinimas

                     Gyvybingos Lactobacillus diolivorans DSM 32074 ląstelės

                        Analizės metodas
                         (1)

                     Pašarų priedo skaičiavimas: paskleidimo ant plokštelės metodas naudojant MRS agarą (EN 15787).
                     Pašarų priedo identifikavimas: impulsinė lauko gelių elektroforezė (PFGE).

                     Visų rūšių gyvūnai

                     —

                     —

                     —

                                 1.

                                 Priedo ir premikso naudojimo taisyklėse nurodyti laikymo sąlygas.

                                 2.

                                 Mažiausias priedo kiekis, kai priedas naudojamas be kitų į silosą dedamų mikroorganizmų: 1 × 108 KSV/kg šviežios medžiagos.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                     2027 m. vasario 24 d.

            (1)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx.


title: 2015 m. rugpjūčio 6 d. Komisijos įgyvendinimo reglamentas (ES) 2015/1364, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
7.8.2015

               LT

               Europos Sąjungos oficialusis leidinys

               L 210/35

         KOMISIJOS ĮGYVENDINIMO REGLAMENTAS (ES) 2015/1364
   2015 m. rugpjūčio 6 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 6 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  152,1

                  MK

                  31,4

                  ZZ

                  91,8

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  122,6

                  ZZ

                  122,6

                  0805 50 10

                  AR

                  134,5

                  TR

                  109,0

                  UY

                  147,4

                  ZA

                  149,1

                  ZZ

                  135,0

                  0806 10 10

                  EG

                  292,1

                  MA

                  158,2

                  TN

                  158,2

                  ZZ

                  202,8

                  0808 10 80

                  AR

                  98,3

                  BR

                  98,1

                  CL

                  146,3

                  NZ

                  133,8

                  US

                  112,0

                  ZA

                  127,4

                  ZZ

                  119,3

                  0808 30 90

                  AR

                  125,5

                  CL

                  136,5

                  CN

                  95,2

                  MK

                  75,0

                  TR

                  166,5

                  ZA

                  117,6

                  ZZ

                  119,4

                  0809 29 00

                  TR

                  277,5

                  US

                  547,8

                  ZZ

                  412,7

                  0809 30 10, 0809 30 90

                  TR

                  145,9

                  ZZ

                  145,9

                  0809 40 05

                  BA

                  51,4

                  IL

                  141,4

                  MK

                  43,5

                  XS

                  57,7

                  ZZ

                  73,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. gruodžio 16 d. Komisijos įgyvendinimo reglamentas (ES) 2016/2289, kuriuo epsilon-momfluortrinas patvirtinamas kaip esama veiklioji medžiaga 18-o tipo biocidiniams produktams gaminti (Tekstas svarbus EEE )

text:
17.12.2016

               LT

               Europos Sąjungos oficialusis leidinys

               L 344/68

         KOMISIJOS ĮGYVENDINIMO REGLAMENTAS (ES) 2016/2289
   2016 m. gruodžio 16 d.
   kuriuo epsilon-momfluortrinas patvirtinamas kaip esama veiklioji medžiaga 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 90 straipsnio 2 dalį,
   kadangi:

               (1)

               2013 m. gegužės 29 d. Jungtinė Karalystė gavo paraišką pagal Europos Parlamento ir Tarybos direktyvos 98/8/EB (2) 11 straipsnio 1 dalį dėl veikliosios medžiagos epsilon-momfluortrino, skirto 18-o tipo biocidiniams produktams (insekticidams, akaricidams ir kitų nariuotakojų kontrolės produktams), aprašytiems tos direktyvos V priede ir atitinkantiems Reglamento (ES) Nr. 528/2012 V priede aprašytus 18-o tipo produktus, gaminti, įrašymo į tos direktyvos I priedą;

               (2)

               Jungtinė Karalystė buvo paskirta vertinančiąja kompetentinga institucija ir 2015 spalio 6 d. pateikė vertinimo ataskaitą ir savo rekomendacijas pagal Reglamento (ES) Nr. 528/2012 90 straipsnio 2 dalį;

               (3)

               2016 m. birželio 16 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (4)

               remiantis ta nuomone, 18-o tipo biocidiniai produktai, kurių sudėtyje yra epsilon-momfluortrino, turėtų atitikti Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (5)

               todėl epsilon-momfluortriną tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

               (6)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (7)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Epsilon-momfluortrinas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Epsilon-momfluortrinas

                  IUPAC pavadinimas:

                              Visi izomerai: 2,3,5,6-tetrafluor-4-(metoksimetil)benzil (EZ)-(1RS,3RS;1SR,3SR)-3-(2-cianoprop-1-enil)-2,2-dimetilciklopropankarboksilatas

                              RTZ izomeras: 2,3,5,6-tetrafluor-4-(metoksimetil)benzil (Z)-(1R,3R)-3-(2-cianoprop-1-enil)-2,2-dimetilciklopropankarboksilatas

                        EB Nr.: nėra
                  CAS Nr.

                              Visi izomerai: 609346–29–4

                              RTZ izomeras: 1065124–65–3

                  Visi izomerai 93 % m/m
                  RTZ izomerai 82,5 % m/m

                  2017 m. liepos 1 d.

                  2027 m. birželio 30 d.

                  18

                  Biocidinių produktų autorizacijos liudijimai išduodami laikantis šių sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2.

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas paviršiniam vandeniui, nuosėdoms ir dirvožemiui, kai produktai naudojami i) uždarose patalpose kaip patalpų purškikliai ir ii) lauke kaip paviršiaus purškikliai;

                              3.

                              jei produktų liekanų gali likti maiste arba pašaruose, įvertinama, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3) ir imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – tai mažiausias veikliosios medžiagos, įvertintos pagal Reglamento (ES) Nr. 528/2012 90 straipsnio 2 dalį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).